
Община Димово на основание чл. 90 и чл. 91 от Кодекса на труда, във връзка с чл. 217, ал. 5 от Закона за предучилищното и училищното образование и чл. 4 от Наредба № 16 от 1 юли 2022 г. за провеждане на конкурси за заемане на длъжността „директор“ в държавните и общинските институции в системата на предучилищното и училищното образование
ОБЯВЯВА
Конкурс за заемане на длъжността „Директор“ на  детска градина „Кокиче“, община Димово, с. Арчар, ул. „Хемус“ № 13

I. ХАРАКТЕР НА РАБОТАТА:
Директорът на общинска детска градина, организира, ръководи и отговаря за осъществяването на държавната политика в областта на образованието, учебно-възпитателния процес и цялостната административно-управленска и финансова дейност на институцията.
II. ИЗИСКВАНИЯ КЪМ КАНДИДАТИТЕ ЗА ЗАЕМАНЕ НА ДЛЪЖНОСТТА:
1. Да са български граждани; граждани на други държави членки по смисъла на §1, т. 8 от Допълнителните разпоредби на Закона за предучилищното и училищното образование; чужди граждани, ако са предложени по междудържавни спогодби; продължително пребиваващи в страната чужди граждани – със съгласие на началника на Регионално управление на образованието Видин или дългосрочно и постоянно пребиваващи в страната чужди граждани.
2. Да притежават диплома за висше образование с професионално-квалификационна степен „магистър“. 
3. Да имат не по-малко от 5 години учителски стаж по смисъла на § 1, т. 3 от Допълнителните разпоредби на Наредба № 15 от 22.07.2019 г. за статута и професионалното развитие на учителите, директорите и другите педагогически специалисти.
4. Да имат придобито образование и квалификация, които да позволяват изпълнението на чл. 33, ал. 4 от Наредба № 15 за статута и професионално развитие на учителите, директорите и другите педагогически специалисти.
5. Да не са осъждани за умишлено престъпление от общ характер.
6. Да не са лишени от правото да упражняват професията.
7. Да не страдат от заболявания и отклонения, които застрашават живота и здравето на децата и учениците, определени с Наредба № 4 от 2016 г. за заболяванията и отклоненията, при които не може да се заеме длъжност на педагогически специалист.
III. НАЧИН НА ПРОВЕЖДАНЕ НА КОНКУРСА:
Конкурсът се провежда в два етапа:
1. Писмен изпит, който включва решаване на тест;
2. Събеседване с кандидата, което включва и решаване на казуси, и защита на концепция за стратегическо управление на институцията.
IV. НЕОБХОДИМИ ДОКУМЕНТИ ЗА УЧАСТИЕ В КОНКУРСА:

1. Заявление за участие в конкурса (Приложение № 1 към чл. 8, ал. 1 от Наредба № 16 от 1 юли 2022 г. за провеждане на конкурси за заемане на длъжност „Директор“ в държавните и общинските институции в системата на предучилищното и училищното образование).
2. Копие от диплома за придобита образователно-квалификационна степен на висше образование или удостоверение за признаване на придобито висше образование от чуждестранни висши училища и документ за придобита професионална квалификация „учител“. Ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата на издаване и висшето училище, издало дипломата, а ако документът за признаване на придобитото в чужбина висше образование е вписан в регистрите за академично признаване на Националния център за информация и документация, в заявлението се посочват номер и дата на издаване, като копие на диплома или удостоверение не се прилага.
3. Копие от документ, удостоверяващ изискуемия стаж - трудова, служебна или осигурителна книжка или копие на друг документ, удостоверяващ такъв стаж.
4. Документ за проведен медицински преглед, удостоверяващ липсата на заболяванията по чл. 2 от Наредба № 4 от 2016 г. за заболяванията и отклоненията, при които не може да се заема длъжност на педагогически специалист - оригинал.
5. Карта за предварителен медицински преглед (когато са изтекли повече от три месеца от последното прекратяване на трудовото/служебното правоотношение на кандидата).
6. Концепция за стратегическо управление на институцията за период от три години до 10 стандартни печатни страници, едностранно разпечатани, формат А4, шрифт Times New Roman 12 pt, разстояние между редовете 1.15 1ines. Концепцията се представя в запечатан непрозрачен плик, освен в случаите, когато заявлението и концепцията се подават по електронен път.
7. Други документи, в това число; за придобита професионално-квалификационна степен, допълнителна квалификация и др.
V. МЯСТО И СРОК ЗА ПОДАВАНЕ НА ДОКУМЕНТИТЕ:
Писмено заявление и приложенията към него се подават лично от всеки кандидат или чрез пълномощник в Центъра за административно обслужване на община Димово, с адрес: гр. Димово, ул. „Георги Димитров“ № 137, всеки работен ден от 08:30 ч. до 17:00 ч. в едномесечен срок, от датата на публикуване на обявлението чрез централния или местния печат и на електронната страница на общината.
Документите за участие се подават в запечатан плик с надпис: „За участие в конкурс за заемане на длъжността  „Директор на ДГ „Кокиче“, с. Арчар, община Димово, трите имена и адрес на кандидата…..“.
Документите, издадени в чужбина, се предоставят в легализиран превод на български език и след необходимото признаване и легализация от съответните оправомощени органи в Република България.
Копията на представените документи следва да са ясни и четливи, заверени с „Вярно с оригинала“ от кандидата.
Заявлението и приложенията към него може да се подават в горепосочения срок и по електронен път - на електронна пoщa: obstina_dimovo@abv.bg, като в този случай заявлението и концепцията следва да бъдат подписани от кандидата с електронен подпис. Концепцията следва да бъде във формат PDF, в криптиран вид чрез един от следните формати: ,,.7z“, „.zip“ или „.rar”.
При подаване на заявленията на кандидатите или на пълномощниците им се предоставя или изпраща по електронна поща на кандидата длъжностна характеристика за конкурсната длъжност.
Заявления, подадени след изтичане на едномесечния срок, се регистрират, но не се разглеждат.
Лице за контакт: Наталия Кръстева - главен експерт „Човешки ресурси“, Телефон за контакт: 093412260.
Списъци и съобщения във връзка с конкурса ще се обявяват на официалния сайт на община Димово www.dimovo.bg.

VI. Списък на нормативните документи, които кандидатът следва да познава:

· Кодекс на труда 
· Етичен кодекс за работещите с деца 
· Закон за предучилищното и училищното образование 
· Закон за достъп до обществена информация  
· Закон за противодействие на корупцията сред лица, заемащи публични длъжности
· Закон за защита на личните данни 
· Закон за защита от дискриминация 
· Закон за закрила на детето 
· Наредба № 1 от 16.01.2017 г. за условията и реда за възстановяване на транспортните разходи или на разходите за наем на педагогическите специалисти в институциите в системата на предучилищното и училищното образование 
· Наредба № 4 от 20.04.2017 г. за нормиране и заплащане на труда 
· Наредба № 5 от 03.06.2016 г. за предучилищното образование 
· Наредба № 6 от 11.08.2016 г. за усвояването на българския книжовен език 
· Наредба № 6 от 10.08.2011 г. за здравословно хранене на децата на възраст от 3 до 7 години в детски заведения
· Наредба № 8 от 11.08.2016 г. за информацията и документите за системата на предучилищното и училищното образование 
· Наредба № 9 от 19.08.2016 г. за институциите в системата на предучилищното и училищното образование 
· Наредба № 10 от 19.12.2017 г. за познавателните книжки, учебниците и учебните помагала 
· Наредба № 13 от 21.09.2016 г. за гражданското, здравното, екологичното и интеркултурното образование 
· Наредба № 15 от 22.07.2019 г. за статута и професионалното развитие на учителите, директорите и другите педагогически специалисти 
· Наредба № 18 от 09.09.2021 г. за инспектирането на детските градини и училищата 
· Наредба № 24 от 10.09.2020 г. за физическата среда и информационното и библиотечното осигуряване на детските градини, училищата и центровете за подкрепа за личностно развитие 
· Наредба за детските и ученическите туристически пътувания с обща цена, инициирани от институциите в системата на предучилищното и училищното образование 
· Наредба за приобщаващото образование 
· Наредба за финансирането на институциите в системата на предучилищното и училищното образование.

